Odense Adresse-Contoirs Efterretninger, 1833-12-23
Spanien. De nyeste Efterretninger fra Madrid tale endnu frem og tilbage om Hr. Zeas Fald og Hertugen af San Fernandos Udnævnelse til Minister i hans Sted; men det Visseste er nok, at de fremmede Magter for enhver Priis ville beholde ham i Spidsen for Bestyrelsen. Dronningen skal ogsaa i den Anledning have yttret: "Jeg veed nok, hvor forhadt han er; men vil for Øieblikket ikke støde den franske Regjering." Den samme Dag, da Efterretningen ankom til Madrid om General Sarsfields Jndtog i Vittoria, samledes atter talrige Folkehobe ved Soelporten, som under gjentagne Vivatraab for begge Dronninger udstødte Oprørskrig, imod Ministrene. Nogle af dem bleve vel hæftede af Politiet, men til almindelig Tilfredshed igjen løsladte af den nye Gouverneur, Marquis Espeia. En Person, som under Opløbet udbrød i et "Leve!" for Don Carlos, blev strax revet istykker. Jesuitgeneralen og hans Sekretair ere bragte i Forvaring i Gardekasernen og Man venter et Dekret om Ordenens Ophævelse i Spanien. (Gid det da ogsaa maatte blive sidste Gang!) Den Carlos skal, efter et mislykket Forsøg paa at trænge ind i Braganza, nu have besluttet at indskibe sig og seile til Bilbao, hvisaarsag der i Vigo udrustes Krigskibe, for at tilintetgjøre denne Plan. Mange ere af den Formening, at Jnfanten hidtil har holdt sig saa rolig, for at bie, indtil Dronningen ogsaa har lagt sig ud med det liberale Partie. Efter Forlydende skal han for sit Opbrud til Spanien have gjort sit Testament og der overdraget alle sine Rettigheder til den spanske Trone paa sin ældste Søn. Den spanske Ambassadeur i Reapel, Marquis v. Bassecourt, opholder sig her endnu uden nogen diplomatisk Karakteer, da Kongen, ifølge sin høitidelige Protest, vedbliver ikke at ville modtage nogen Gesandt fra sin Søster, Dronning Christine. Den franske Moniteur modsiger ellers i dens ikke-officielle Deel den Paastand i Quotidienne, at flere Lemmer af det spanske diplomatiske Korps i Paris skulde have hyldet Don Carlos. Midt under al denne Gjæring indeholder Hoftidenden et Dekret af 30 Novbr., som anordner Landets Jnddeeling i 43 Provindser eller Departementer, og et andet om de nye Departementschefers Forretninger og Løn. Hensigten hermed er formodentlig at bryde Generalkapitainernes diktatoriske og næsten uindskrænkede Magt, hvorover Man ligner dem ved tyrkiske Paschaer, uden at de som disse behøve at frygte for Snoren. Flere af dem skulle have tilskrevet Dronningen Breve, som intet andensteds kunde gaae ustraffet hen. Efter et Pariser Børsrygte har Regjeringen nu i Madrid selv opnaaet et Laan af 120, men efter Messager kun paa 40 Millioner Realer, som er dækket ved frivillige Subskriptioner af de store Kapitalister her og i de øvrige spanske Hovedstæder. Hertugen af San Fernandos Følge var alt ankommen til Madrid, og selv ventedes han om Aftenen den 3die, mange Studentere varedragne denne Mand imøde, som den offentlige Mening alt i længere Tid har bestemt til Hr. Zas Eftermand i Ministeriet. Man tvivler imidlertid om, at han vil udrette noget Godt, da han vel skal være en Mand af Ære, men uden store Talenter, som det overalt regnes blandt Spaniens Ulykker: at de Redelige ikke ere duelige og de Duelige ikke redelige. Trods sin Ophøielse til spansk Grande, skal General Sarsfeld være faldet i Ungade og kaldet til Madrid, for at aflægge Regnskab. Saasnart han erfarede sin Eftermands Udnævnelse, nedlagde han ogsaa sin Post som Vicekonge i Navarra, da han maatte være lige saa udygtig til det ene som til det andet. Jmidlertid hedder det i Hoftidenden, at han er afgaaet efter sin egen udtrykkelige Ansøgning; ligesom det heller ikke er noget Tegn til Unaade, at Dronningen har belønnet flere med Hæder i hans Beretning nævnte Officerer med Avancement og Ærestegn, og oversendt ham endeel Ordenskors til Uddeling blandt Underofficerer og MandskaEn engelsk Koureer har fundet Veien fra Madrid til Bayonne overalt fri. General Valde var den 3die i Ver gara, og Man ventede om nogle Dage en afgjørende Fægtning med Resten af Jnsurgenterne i de baskiske Provindser, som neppe havde 800 Md., medens Dronningens Tropper, som vare udrykkede imod dem, udgjorde 4000. Merinos Bande skal, efter flere Gange at være slaaet, knap endnu bestaae af 80 Mand, og Man haaber, at Bønderne, som nu finde det skammeligt at see en Geistlig agere Chef for en Røverbande, selv ville give ham fortjent Løn. For sin Redning skal han hidtil kunne takke den stærke Snee, som er faldet i Gammel-Castilien og hindrede Troppernes Operationer i Bjerg egnene. Hiinsides Vittoria fandt den engelske Koureer Brigaderen Zavala med 8000 Mand, som alle vendte tilbage til deres Hjem, for at benytte Amnestien. Zavalg selv beklagede sig over, ikke at være indbefattet i den. Andre Efterretninger lade endnu 7 til 8000 Jnsurgentere være koncentrerede i Navarra, hvor Oberst Erazo har tilegnet sig en Generalkommandants Titel. En den 4 d. ved Lunateleveret Træfning skal ikke have været saa betydelig, som den iførstningen blev udgivet for.